KLUBI 700
Joseph Hartman käis vanglast sisse-välja,
nii tarbides, kui müües uimasteid.
Siis aga läks üks tehing nihu.
Josephit rööviti, pandi käeraudu ja hirmutati narkoärist välja.
Ta rändas 6 kuud kodutu narkomaanina mööda tänavaid
kuniks kohtas ühel õhtul ühte võõrast, kes muutis kogu ta elu.
Juba väikese poisina sai hirm Josephi igapäevaseks elu osaks.
Ta vanemad olid nii alkoholi- kui narkosõltlased.
Kodune elu oli minu jaoks väiksena väga kaootiline.
Palju narkootikume, tülisid ja kaklemist.
Palju füüsilist vägivalda.
Joseph oli 5-aastane,
kui ta ema juhtis narkouimas autot ja sattus kohutavasse avariisse.
Ema sai ajukahjustuse, mis omakorda põhjustas mälu kaotuse
Josephi sõnul purustas see nende suhte täielikult
ja hüljatustunne võttis maad.
Segadus,
kurbus,
hirm.
Ema ei tundnud mind üldse ära. Ta ei teadnudki, et tal on laps.
Isa-poolne füüsiline vägivald jätkus, kuniks Joseph sai 11-aastaseks.
Teismelisena hakkas ta otsima tunnustust,
aga väga valedest kohtadest.
Siis hakkasingi uimasteid tarbima,
püüdes summutada sellega ema kaotust ja hüljatust.
Käisin Atlantas toimunud reivil, kus mulle pakutu Ecstasy't ja LSD'd.
Sealt edasi tuli juba kokaiin ja sealt veel edasi heroiin.
Josephi 20'ndad eluaastad möödusid vanglast sisse-välja käies,
kuna ta tarbis ja müüs uimasteid.
Vanglas olles jättis ta selle maha,
aga vabanedes langes taas tagasi.
Narkokartell pakkus Josephile nii raha kui tähelepanu,
kuid lõplikku rahuldustunnet see ei toonud.
Uimastid võtsid hetkeks valu ära.
Samas teadsin seda elu elades, et keegi on ikka kellegi kannul,
mistõttu ma ei usaldanud kedagi.
Joseph oli 28-aastane, kui teda rööviti aasta jooksul 3 korda
ja ta kaotas vägivalla tõttu peaaegu oma elu.
Ta otsustas jätta kõik sinnapaika ja lootis saada lõplikult vabaks.
See viimane kord oli väga hirmutav.
Mind rööviti ja pandi käeraudu.
Olin kindel, et suren, kui sealt põgenema ei saa.
Ainus viis, kuidas oskasin edasi minna,
oli jätta kõik, mida omasin.
Olin kodutu,
jättes maha kõik oma autod, paadid, koeradkõik
ja hakates elama tänavail.
Joseph rändas pea 6 kuud ringi, omamata kodu.
Kuniks tal oli ühel päeval ootamatu kohtumine.
Sääsed olid tol ööl armutud ja ma ei saanud magada.
Olin rahutu ja ajasin end püsti, hüüdes Jumala poole:
"Jumal, miks Sa oled lasknud sel kõigel juhtuda minuga?"
Niipea, kui olin seda öelnud,
ilmutas Jeesus end mulle kui tavalise mehena.
Ta vaatas mulle otsa ja ütles:
"Ma armastan sind ja mul on plaanid su elu jaoks."
Seejärel aga kadus ära.
Kogesin tohutut armastust ja otsekui keegi oleks kallistanud mind
See oli nii ehe ja siiras tunne,
et see vabastas mu koheselt.
Mu mõistus lõi selgeks ja ma mõtlesin:
"Hea küll, kui Sul on plaanid, siis ma järgnen Sulle,
et näha, mida need plaanid endast kujutavad."
Jumala armastuse kogemine
aitas Josephil leida ka abi oma sõltuvuse raviks
ühest taastumis-programmist.
Ta süda paranes jätkuvalt ja ta leidis oma koha Jumala peres.
Veetsin palju aega Piiblit lugedes ja palju aega Jeesusega koos olles.
Ta täitis kõik tühimikud mu hinges ja tervendas kõik haiget saanud kohad
Ta lõpetas edukalt selle 10-kuulise programmi
ja on tänaseks olnud 12 aastat uimastivaba.
Ühtlasi on kõik hirm asendunud
Jumala tingimusteta armastuse- ja andestusega.
Ta pole mind kunagi jätnud.
Ta on nii hea mu vastu.
Ta hoiab mind liikumas õiges suunas.
Joseph on täna pühendunud isa ja abikaasa.
Kõik plaanid, mida Jumal talle tol õhtul näitas,
on täna enam kui selged.
Ta osaleb ka aktiivselt koguduse töös ning jagab oma lugu paljude teistega,
jagades rõõmu, mille ta on leidnud oma tõelisest suhtest Jumalaga.
Anna Jeesusele võimalus ja tea, et Ta ei vea sind alt.
Pole ühtki paika, pimedust ega põhja, kust Ta ei suudaks sind välja tuua.
Ta muudab su elu igaveseks ja Ta tegi seda ka minu heaks.
Ja Ta teeb seda ka sinu heaks.
Mida iganes Ta on teinud teistele, seda Ta teeb ka sulle.
Miks?
Sest Ta armastab sind.
Miks Ta sind armastab?
Sest Ta on sind loonud ja sa oled Tema laps.
Seetõttu tahab Ta ka omada lepitatud suhet sinuga.
Ta tahab, et kogeksid Tema armastust.
Josephil oli erakordne kohtumine Jeesusega.
Ta elas kuskil kaevikus, sest tal polnud muud kohta, kus olla.
Ta oli lootusetu.
Ühtlasi ei andnud sääsed talle rahu ja ta ei saanud magada.
Kuid siis ta hüüdis Jumala poole ja palus abi.
Ta palus, et Jumal tuleks ja aitaks teda.
Ja ta sai suure ime osaliseks - Jeesus ise ilmutas end talle.
Jeesus ilmus talle tavalise mehe kujul
ja nagu kuulsite - see tundus kui ülevoolav armastus.
Imeline kohtumine!
Sa võid kogeda seda sama, sest Piibel tõotab seda.
Jeesus tõotab Johannese evangeeliumis,
et Ta ilmutab end.
Sa võid paluda seda.
Sa võid paluda kohtumist elava Jumalaga.
Et su usk ei peaks tuginema vaid sõnadele,
aga Jumala väele,
et võiksid tunda Teda
ja kogeda, et Tema on tundnud Sind läbi aegade
ja teadnud kõike, mida oled teinud.
Kuid Ta armastab sind ikkagi.
Sa võid kogeda seda kõike -
nii oma elus, südames, mõtetes, hinges kui vaimus.
Sa võid olla Temas ja Tema sinus.
Kuidas seda kõike saada?
Tehes seda sama, mida Joseph tegi.
Sa ei pea olema selleks kuskil urkas ega olema piinatud sääskede poolt.
Kuid palve on sama,
mida tuleb paluda päriselt ja mitte nalja tehes.
"Te leiate mind, kui otsite mind kogu oma südamest."
See on Jumala tõotus sulle, kui oma lapsele.
"Sa leiad mu, kui otsid mind kogu oma südamest."
Kuidas seda teha? Paludes.
See on väga lihtne palve.
"Jeesus, kui oled päriselt olemas ja tõesti armastad mind;
kui oled tõesti mu Päästja ja Messias,
siis ilmuta end palun mulle."
Kui soovid seda kõike,
siis kummarda oma pea koos minuga palveks.
Ära mine ära ega vaheta kanalit,
sest sa võid kohtuda Jeesusega just praegu
ja kutsuda Ta oma ellu.
Kui vaid palud.
Nii et palugem siis, lastes Jumalal teha kõik ülejäänu.
Palu koos minuga.
Jeesus.
Just nii, ütle see häälega välja: Jeesus,
ma tulen Su ette,
sest ma vajan Su abi.
Ma tahan tunda Sind
ja teada, et oled päris.
Jeesus, vajan, et andestaksid mulle,
teeksid mind vabaks
ja muudaks mu südame.
Et teeksid mu täiesti uueks.
Jeesus, kuule mu palvet,
tule mu südamesse
ja tee mind uueks.
Ja kui Sa seda teed,
tahan järgida sind kõik oma elupäevad.
Kuule mu palvet.
Kuule mu palvet,
sest ma palun seda Jeesuse nimel.
Aamen.
Isa, palun, et kastaksid kõiki palujaid oma armastusega.
Las Su ülevoolav armastus täita neid pealaest jalatallani.
Täida neid oma ülevoolava rõõmu, rahu ja õigsusega.
Las nad kogeda, et nende palvet on kuulda võetud
ja see saab vastatud juba täna.
Tee seda palun, Isa, sest ma palun seda Jeesuse nimel.
Aamen ja aamen.
Kui palusid koos minuga, soovin, et teeksid veel midagi.
Anna sellest kellelegi teada.
Piiblis on öeldud,
et kui usud oma südames ja tunnistad seda oma suuga,
saad ka päästetud.
Nii et anna TV7'le teada, kui palusid seda palvet.
Järgmisena lugu politseinikust, kes palus kiiruse ületajal peatuda.
Kõik sellele järgnev oli kõike muud kui tavaline.
Halvim olukord üldse, mis viis imeni.
Kõigest lähemalt peale pausi.
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
RÕÕM - PÜÜA SEE KINNI!
Nicole'l oli peale mehe surma niigi raske saada leib lauale,
et toita oma nelja last.
Siis aga ta vigastas end ja mitte korra, vaid kaks korda,
mistõttu pere toitmine muutus peaaegu võimatuks.
Nicole on üksikema, kes ütleb,
et ta laste vaprus on tugevdanud ta murtud südant.
Nicole jäi 3 aastat tagasi leseks, kui ta mees hukkus autoõnnetuses.
Mitte vaid mina ei kaotanud meest, aga mu lapsed kaotasid ka oma isa.
Nad on nii tugevad ja tähendavad mu jaoks kõike.
Mu ema on väga ilus ja lahke.
Olen väga õnnelik, et ta on me elus.
Nicole pidas peret ülal restorani mänedžerina töötades.
Kuniks kaks tõsist vigastust muutsid kõike.
Mul oli seljadiski sopistus, mistõttu läksin selja operatsioonile.
2 kuud hiljem kordus sama uuesti.
Taastumisajal ots otsaga kokkutulek oli väljakutse.
Arvutasin iga kuu välja, kui palju raha jääb toidule
ja kui palju kulub ühe või teise arve maksmiseks.
Lapsed vajasid toitmist ja samas muud kulud katmist.
Kuna Nicole'l polnud kuhugile pöörduda,
pöördus ta teenistuse "Elu leib" poole,
kes on Operatsioon Õnnistus koostööpartner.
Saime iga kuu sealt toitu ja see oli imeline!
See päästis täiega me elu.
See toit on valmistanud rõõmu Nicole'i lastele.
Nad on alati nii elevil.
Samas pole küsimus vaid toidus, aga ka selles, et see tõstab nende tuju
Küsimus on inimestes, kellel meeles olen
ja kes küsivad, kuidas mul läheb?
Sa tunned, et inimesed hoolivad.
Nicole on hämmingus
Operatsioon Õnnistus inimeste heldusest.
Kui sul on kodus näljased lapsed ja siis sa saad sellise koguse toitu,
siis selle eest lihtsalt ei jõua ära tänada.
Selleks pole piisavalt sõnu, aga te olete imelised.
Täiega imelised.
Kui te olete Klubi 700 liige, olete osa sellest kõigest.
Osa sellest imelisest loost,
kus varustate toiduga üht peret keset nende vajadusi.
Paljud ameeriklased on kitsikuses ja me tahame aidata neid,
kandes hoolt selle eest, et neil oleks süüa.
Operatsioon Õnnistus toimetab miljoneid kilosid toitu
toiduabi keskustesse, kogudustesse ja erinevatele teenistustele üle USA,
et varustada inimesi ja anda teada, et hoolime neist.
Olles Klubi 700 liige, olete osa sellest kõigest.
Miks? Sest osa teie annetustest läheb Operatsioon Õnnistus tööks,
et katta me kaubikute, laohoonete, toidu jagamise kulusid jne.
Olles Klubi 700 liige, olete osa sellest kõigest.
Järgmisena lugu sõnumit saanud autojuhist,
kes sõitis otsa maanteel patrullinud politseile.
Kõigi imestuseks ei jäänud ta vaid imekombel ellu,
vaid naases ka tagasi tööle.
Lisaks palvetame ka te vajaduste eest, nii et jääge veel meiega.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Carlos Rozario oli ühel hetkel peatamas kiirust ületavat autot
ja teisel hetkel lendas juba läbi õhu, olles saanud löögi sellelt autolt.
Kui paariline ta juurde jõudis, ei uskunud ta, et Carlos jääb ellu.
17. märts, 2017.
40-aastane Flordia maante-patrull Carlos Rozario
märkas kiirust ületavat autot,
andes autole märku peatumiseks.
Selle auto taga oli kohe üks teine auto,
mille 26-aastane juht saatis telefonis sõnumeid.
Nii ei märganud ta eesoleva auto aeglustumist.
Kuulsin pidurite vilinat, mistõttu tõstsin pilgu
ja nägin, kuidas üks auto Carlosele otsa sõitis
ja too autode vahel õhku lendas.
Olin paar aastat liiklussurmade uurija ja näinud surmasid teedel.
Samas olin näinud oluliselt väiksemaid vigastusi,
kui Carlose omad.
Selline tunne oli, et süda läheb lõhki.
Carlose naine Anna oli tööl, kui talle õnnetusest teatati.
Mu süda kukkus saapa säärde ja hirm oli suur.
Ma ei tahtnud halvimat ette kujutada.
Carlos lennutati ühte traumakeskusesse Miamis.
Traumakirurg Carl Schulman juhtis suurt meeskonda,
et päästa Carlose elu.
Ta olukord oli siia jõudes nii tõsine kui olla andis.
Ta vererõhk oli väga madal
ja me tegime pidevaid vereülekandeid.
Tegime kõikvõimaliku, et hoida teda elus,
kuigi oli mitmeid kordi, kus arvasin, et ta ei tule sellest välja.
Anna jõudis haiglasse,
kus Carlose vend - ka politseinik, viis ta kurssi kõige toimunuga.
Teadsin, et olukord on väga halb, sest nägin ta silmis hirmu.
Tal oli palju näovigastusi ja ka suur ajukahjustus.
Ta jäsemete olukord aga oli täiesti kohutav.
Kohutav.
Mu peamine küsimus oli, kauaks teda veel on
ja kas näen veel vähemalt korra ta silmi?
Anna, pereliikmed, sõbrad ja kaaspolitseinikud ootasid tunde,
kuniks arstid teatasid, et nad avastasid ajuverejooksu,
mis võib vajada täiendavat operatsiooni.
Hakkasin nutma,
mispeale mu vanem poeg ütles: "Ema, ei.
Tead ju, et teenime Jumalat, kes suudab teha igasugu imesid."
Nii langesime kõik kogu rahvaga põlvedele, et palvetada.
Ütlesin: "Jumal, tean ja usun, mida suudad teha mu abikaasa heaks.
Sel samal hetkel astus arst sisse ja teatas,
et nad said olukorra kontrolli alla ja uut oppi pole vaja teha.
Carlos elas küll öö üle, aga oli endiselt koomas.
Ta lähedasid ootasid ja palusid 17 päeva,
kuniks ta tuli lõpuks teadvusele.
Mäletan oma naist, kes kallistas ja suudles mind.
Arstid olid seal, küsides mu käest igasugu asju.
See oli rõõm.
Rõõm ja rahu.
Ta ei saanud rääkida, sest tal olid igasugu asjad suus.
Kuid ta liigutuste põhjal sain aru, et temaga saab kõik korda.
Ma lihtsalt tundsin seda ja teadsin, et Jeesus on temaga.
Kuna tal aga oli mitmeid murde jalgades, käes, seljas ja lõuas,
ootas Carlost eest väga pikk ja vaevaline taastumisprotsess,
mis ei näinud just paljutõotav.
Kui aus olla, ma ei uskunud, et ta naaseks kunagi tööle.
Olukorras, kus ma ei saanud olla koos perega
ja kus Anna pidi mind pesema,
ei tundunud küll, et võiksin veel kunagi olla iseseisev.
See oli kõige hullem aeg üldse.
Keset kõiki oma hirme
pöördus Rozario pere Jumala poole, et leida jõudu ja lootust.
Nii Anna kui mu vend julgustasid mind,
öeldes, et suudan kõik läbi Kristuse ja õhutades koos paluma.
Carlos üllatas kõiki 3 kuud peale õnnetust,
tehes omal käel oma esimesed sammud.
Mu käima hakkamine oli täiega üle kõige,
mida olime palunud või unistanud.
See kõik oli tänu Jumalale.
Sel päeval teadsin, et naasen üks päev tagasi tööle.
Tal on palju usku
ja usun, et see on see, mis tõukas teda takka liikuma edasi,
teadmises, et ta saab terveks.
Carlos pingutas järgmised 1,5 aastat intensiivses teraapias,
tuginedes vankumatult ka Jumalale.
Toetus, mida ta paljudelt sai, tugevdas ta meelekindlust veelgi.
Carlos mitte ainult ei õppinud uuesti käima,
aga hakkas ka ajapikku jooksma.
Ta taastus täielikult
ja naases kõigi üllatuseks 2 aastat peale õnnetust tagasi tööle.
Ma ei uskunud, et ta taastub nii nagu ta taastus.
See on peaaegu et ime.
Carlos sai ka pika vabanduskirja juhilt, kes talle otsa sõitis
ja ta otsustas talle andestada.
Too noor autojuht sai 5 aastat katseaega,
jäi lubadest ilma
ja pidi tegema ühiskondlikku kasulikku tööd.
Carlos ja Anna aga on tänulikud iga päeva eest, mis nad on elus.
Ta on endiselt siin
ja ma olen nii tänulik, sest ta on kogu mu maailm.
Ta on mu abikaasa, mu armastus.
Olen täna suurim palve väesse uskuja.
On lausa uskumatu,
kui väga Jumal armastab mind, teid ja kogu maailma.
See on liiga hea, et olla tõsi.
See kõik on Jeesuse tegu.
See on sõnum, mida see pere kordas üksteisele ikka ja jälle -
me saame loota Jeesusele, kes suudab kõik.
Me suudame kõike läbi Tema väe ja Ta on olemas me jaoks.
Jumal on me tervendaja.
Neis sõnades on elu, kui tunneme, et ei jaksa enam sammugi
ja kõik näib võimatu.
Samas kui Jeesusega koos on kõik võimalik.
Nii tahame täna võtta aega, et paluda teie eest.
Loodan, et saite julgustatud sellest loost,
vaatamata sellele, et Carlose olukord näis nadi ja võimatu.
Jumal aga suudab võimatut ja nii tahame ka paluda te eest.
Hendersonist pärit Bill
kannatas 3 aastat kinnise nina ja peavalude käes.
Kord "Klubi 700" vaadates, kuulis ta Gordonit ütlemas:
"Jumal on just tervendanud teid ja võtnud selle ära.
Kogete, kuidas see liigub te peast alla poole -
see Jumala võidmine ja vägi.
Ta teeb seda Jeesuse nimel."
Bill võttis selle vastu ja valu kadus ühe ööga.
Tänu Jumalale!
San Diegost pärit Calvinil oli keelevähk
ja ta sai keemiaravi,
mille tulemusena ta suu pidevalt kuivas.
Siis aga kuulis ta Terryt me saates palumas:
"Kellegi suu kuivab tohutult
ja see mõjutab te söömist ning toidu maitset.
Jumal tervendab teid, te sülg taastub ja kõik saab jälle endiseks."
Calvin koges hetkega, et ta suu ei kuiva enam
ja ta hambaarst kinnitas samuti, et kõik on korras.
Jumal tervendab, olles see sama eile, täna ja igavesti.
See, mida Jeesus ristil tegi, kestab kogu igaviku
ja Tema vermete läbi me oleme terveks saanud.
Teda haavati meie üleastumiste pärast
ja Ta kandis kõik meie süü ja haigused.
Vaadake Tema peale, kes Ta on te usu alustaja ja lõpetaja.
Ärge vaadake arsti öeldule, valule või sümptomitele,
vaid vaadake Jeesusele,
nähes end istumas Temaga taevastes paikades.
Kujutage seda ette.
Kas taevas on haigeid?
Vigastatuid?
Halvatuid?
Pimedaid?
Kurte? Halvatuid?
Ei ole.
Nii same paluda Jumala tahte sündimist siin maa peal
nõnda nagu see on taevas.
Nii et tehkem siis seda.
Taevariik on just praegu lähedal - te käe ulatuses ja ühe palve kaugusel,
mistõttu nähkem vaimusilmas, kuidas Ta on juba korraldanud kõik.
Te olete juba tervendatud, sest hind on makstud.
Me peame vaid uskuma sellesse, mistõttu palugem siis.
Issand, me toome su ette oma vaatajate vajadused
ja kuulutame neile: taevariik on te lähedal
ja Jumala võimas vägi täidab te ihud tervise- ja taastumisega.
Ta on võimeline tervendama ja teeb seda just praegu,
mistõttu olge Jeesuse nimel terve ja vaba!
Kellelgi on parempoolsete roiete all olnud pidev närvivalu,
kuid Jumal tervendab need närvid,
mistõttu olge vaba sellest valust Jeesuse nimel!
Kellelgi oli tõsine õnnetus ja teil on kaelalüli murd.
Jumal on suuteline tervendama ja taastama kõik.
Kogete just praegu oma kaelas liikumist
ja Jumal tervendab ning taastab teid Jeesuse nimel.
Kellelgi on täiesti siduvad, pimestavad peavalud.
Teil on kui pimestav side ümber pea ja silme ees sähvivad välgud.
Tervenete sellest just praegu, isegi, et olete aastaid kannatanud.
Keegi aga on saanud löögi pähe ja see on mõjutanud te haistmisnärvi,
nii et teil on probleeme lõhna tundmisega.
Jeesus tervendab teid, nii et võtke see vastu.
Kellelgi on motika õnnetuse tõttu õlg paigast ära,
aga Jumal tervendab teid just praegu.
Lõpetuseks aga 1 Peetruse 2:24:
"Tema vermete varal te olete saanud terveks."
Kuulutage seda enda üle ja teadke, et olete terveks saanud.
Olge õnnistatud ja näeme taas!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda tõelise tähenduse su elule.
Tõeline õnn peitub Tema tundmises.
Avasta, kuidas Jumal saab muuta su elu.
Vaata saadet "Klubi 700".
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas